Cómic - Uiquipedia

# Cómic

### De Uiquipedia

Exemplu de cómic n'inglés.

Un Comic ye una narración fecha con dibuxos y testos.

Estos dibuxos tan fechos enriba d'un soporte planu y estáticu. La integración de los testos nun bocadiellu (que ye el nome que recibe l'espaciu destináu dientro la viñeta a colocar los testos) nun ye obligatoria puesto qu'hai comic mudos.

El cómic entamó la so hestoria en 1829 cuando'l suizu Rodolphe Töpffer publicó'l so primer álbum, anque munchos espertos dicen que los sos inicios tán fechaos nel Antiguu Exiptu colos xeroglíficos.

## [editar] El cómic n'Asturies

La historia del cómic podríamos dicir qu'entama n'Asturies nos años venti de la mano d'Alfredo Truán y llega con buena salú a los nuestros díes. A pesar d'ello nun esistió n'Asturies una industria editora de cómic como la que se dio en Valencia o Cataluña, pero la historieta asturiana sí llegó a algamar un altu nivel de calidá y reconocimientu popular, sofitando la so presencia ente'l públicu nos periódicos, que se convirtieron nel vehículu que facía llegar el cómic a los llectores.

Frutu d'esa presencia na prensa asturiana foi el descomanáu ésitu d'un dibuxante, Alfonso Iglesias y d'unos personaxes, Pinón y Telva al que pronto acompañaría'l so sobrín, Pinín que, de la mano de La Nueva España, supuso un importante fenómenu de mases durante'l franquismu. La sonadía algamada por Pinín foi tal que se-y preparó un recibimientu al personaxe de carne y güesu que llegaba a la Estación del Norte d'Uviéu y qu'aconceyó a un berbeneru de xente na capital del Principáu, idéntico a lo que ocurrió con otru personaxe de la historieta, Tintín.

Multitud d'autores asturianos contribuyeron a escribir la historia d'esti arte, pero los qu'algamaron mayor reconocimientu internacional son los hermanos de la Fuente, Víctor, Chiqui y Ramón; Adolfo Álvarez Buylla; Isaac del Rivero, padre y fíu, o el propiu Alfonso Iglesias. Otros tuvieron un reconocimientu más local como Adolfo García, colos sos personaxes de La Familia Fariñones; Neto; Robert...

Anguaño hai otra xeneración de xente mozo que da continuidá al xéneru n'Asturies. Gaspar Meana, cola so Crónica de Leodegundo; Alberto Álvarez Peña, ilustrador de personaxes históricos y mitolóxicos; Igor Medio, que da vida a la urbana familia Castañón; Sergio Bances; Ruma Barbero...

A afitar la importancia d'esti mediu n'Asturies tamién contribuyó Faustino Rodríguez Arbesú, guionista, críticu, comisariu d'esposiciones y editor d'El Wendigo. Esta revista entamó la so andadura nel añu 1974 y continúa güei la so andadura depués d'asoleyar más de cien númberos que son un resumen de la historia d'esti arte y na que se pueden lleer notables artículos sobre'l llinguaxe d'esti mediu d'espresión y na que collaboraron los dibuxantes más prestixosos del mundu de la historieta. Ente los méritos de la revista podría citase la recuperación del llabor como historietista del pintor Eduardo Úrculo nos tiempos nos qu'entamaba'l so llabor como artista.

Tamién de la mano de Faustino Rodríguez Arbesú entámase anualmente en Xixón un Salón Internacional del Cómic, que trae a la ciudá a los más importantes dibuxantes, guionistes, editores y estudiosos, tanto locales como internacionales. Igualmente, n'Avilés tienen llugar tolos años unes Xornaes del Cómic con esposiciones, charres y otres actividaes populares. Dellos llugares d'Asturies celebraron actividaes asemayaes a lo llargo de los últimos años, aunque de menor proyección que les entamaes en Xixón y Avilés.

Delles de les revistes que vieron la lluz n'Asturies nes que se dio salida a la producción autóctona, pero nun llegaron a enanchar la so influencia más allá de les llendes del Principáu fueron: El Gomeru, El Llapiceru, Espolique, Tapón... Igualmente nel Principáu asoléyense dos revistes de crítica y estudiu de los tebeos: El Wendigo y Dentro de la viñeta.

| Vea les imáxenes de Commons sobre Cómics.

Retrieved from "http://ast.wikipedia.org../../../c/%C3%B3/m/C%C3%B3mic.html"

Categoría: Cómic

##### Views

- Artículu
- Discusión
- Revisión actual

##### Buscar

##### Otres llingües

- Afrikaans
- Alemannisch
- Aragonés
- Català
- Dansk
- Deutsch
- English
- Esperanto
- Español
- Suomi
- Français
- עברית
- Hrvatski
- Magyar
- Bahasa Indonesia
- Íslenska
- Italiano
- 한국어
- Latina
- Македонски
- Nederlands
- Norsk (nynorsk)
- Norsk (bokmål)
- Polski
- Português
- Simple English
- Svenska
- 中文
- Bân-lâm-gú